Luettelo Suomen rauhanturvaoperaatioista
YK-johtoiset rauhanturvaamisoperaatiot

| Aika | Operaatio | Alue | Kuvaus | Lähde |
| --- | --- | --- | --- | --- |
| 1956–1957 | First United Nations Emergency Force (UNEF I) |  Egypti  Israel | YK perusti operaation lopettaakseen vihollisuudet Siinain niemimaalla. Israel oli hyökännyt Ranskan ja Ison-Britannian tuella Egyptiin estääkseen Suezin kanavan kansallistamisen. Suomalainen komppania YKSK lähti presidentti Kekkosen päätöksellä. Kaikkiaan 437 miestä palveli osastossa operaation aikana. Operaation lakkauttamisen jälkeen syttyi Kuuden päivän sota. |  |
| 1958 | United Nations Observation Group in Lebanon  (UNOGIL) |  Libanon | Kahdeksan suomalaista upseeria tarkkailutehtävässä kuuden kuukauden operaatiossa Libanonin ja Syyrian rajalla. |  |
| 1961– | United Nations Military Observer Group in India and Pakistan (UNMOGIP) |  Intia  Pakistan | Suomi liittyi 1961 vuonna 1949 alkaneeseen sotilastarkkailuoperaatioon Intian ja Pakistanin rajalla. |  |
| 1964–2005 | United Nations Peacekeeping Force in Cyprus (UNFICYP) |  Kypros | Kyproksen kreikkalaisten ja turkkilaisten välisten väkivaltaisuuksien estämiseen perustettu operaatio, jossa palveli suomalainen pataljoona 1964–1977. Tämän jälkeen operaatiossa toimi vain muutaman suomalaisen osasto. Kyproksenturkkilaisten kanssa käydyssä kahakassa toukokuussa 1964 surmansa saanut 22-vuotias alikersantti Juhani Matikainen oli ensimmäinen YK:n rauhanturvatehtävissä kaatunut suomalainen. |  |
| 1967– | United Nations Truce Supervision Organization (UNTSO) | Lähi-itä | Israelin ja ympäröivien arabimaiden aseleposopimuksia valvova UNTSO on toiminut vuodesta 1948. Suomi liittyi mukaan 1967. Kaikkiaan kolme suomalaista kenraalia on toiminut operaation komentajana. Yksi suomalainen sotilastarkkailija kuoli heinäkuussa 2006 Israelin pommituksessa Etelä-Libanonissa. |  |
| 1973–1979 | Second United Nations Emergency Force (UNEF II) |  Egypti  Israel | Jom Kippur -sodan jälkeinen operaatio, jonka tehtävänä on eristää sotivat osapuolet ja valvoa loitontumista ja aserajoituksia. Suomalaisia palveli vajaat 5000. |  |
| 1979–1993 | United Nations Disengagement Observer Force (UNDOF) | Golanin kukkulat | Operaatio valvoi Israelin ja Syyrian joukkojen loitontamissopimusta ja tulitaukoa Golanin kukkuloilla vuodesta 1974 alkaen. Suomalaispataljoona siirtyi UNEF II -operaatiosta Siinailta Golanille 1979. Operaatiossa palveli yhteensä lähes 6000 suomalaista rauhanturvaajaa. |  |
| 1982–2001 ja 2012- | United Nations Interim Force in Lebanon (UNIFIL) |  Libanon | Operaation tehtävä oli valvoa Israelin joukkojen vetäytymistä Libanonista. UNIFIL alkoi 1978 ja suomalainen pataljoona liittyi operaatioon 1982. Suomalaisia rauhanturvaajia palveli lähes 20 vuoden aikana yli 11 000. 25 suomalaisen rauhanturvaajan osasto joutui Israelin tukeman Etelä-Libanonin armeijan (SLA) panttivangeiksi viikon ajaksi kesäkuussa 1985. |  |
| 1988–1994 | United Nations Good Offices Mission in Afghanistan and Pakistan (UNGOMAP) |  Afganistan  Pakistan | UNGOMAP-operaatiossa valvottiin neuvostojoukkojen sodan jälkeistä vetäytymistä Afganistanista. OSGAP perustettiin 1990 seuraamaan tilannetta vetäytymisen päätyttyä. |  |
| 1988–1991 | United Nations Iran-Iraq Military Observer Group (UNIIMOG) |  Irak  Iran | Iranin ja Irakin 8-vuotisen sodan jälkeinen sotilastarkkailuoperaatio, joka päättyi Persianlahden sotaan. |  |
| 1989–1990 | United Nations Transition Assistance Group (UNTAG) |  Namibia | UNTAG valvoi Namibian itsenäistymistä ja turvasi vaaleja. Suomesta operaatioon osallistui pataljoona ja joukko vaalitarkkailijoita. Yhteensä suomalaisia oli operaation aikana noin tuhat. |  |
| 1991–2003 | United Nations Iraq-Kuwait Observation Mission (UNIKOM) |  Irak  Kuwait | UNIKOM valvoi tulitaukoa ja rajan määritystä Irakin ja Kuwaitin rajalla. |  |
| 1992–1993 | United Nations Operation in Somalia I (UNOSOM I) |  Somalia | Operaatiossa YK lähetti Somaliaan sotilastarkkailijoita ja rauhanturvajoukkoja valvomaan sisällissodan aselepoa. |  |
| 1992–1993 | United Nations Protection Force (UNPROFOR) |  Jugoslavia | Entisen Jugoslavian sisällissodan jälkeinen rauhanturvaoperaatio, jonka tehtävänä oli valvoa Jugoslavian armeijan vetäytymistä Kroatiassa. Suomesta mukana oli rakentajapataljoona ja sotilastarkkailijoita. |  |
| 1993–1999 | United Nations Preventive Deployment Force (UNPREDEP) |  Makedonia | Operaation osallistui yhteispohjoismainen NORDBATT-pataljoona ennalta ehkäisevään rauhanturvatoimeen Makedoniassa. UNPREDEP erotettiin itsenäiseksi operaatioksi UNPROFOR:sta 1995. Suomalaisia osallistui operaation aikana 2300. Kolme partiolennolla ollutta suomalaista rauhanturvaajaa sai surmansa heidän helikopterinsa törmättyä korkeajännitelinjaan ja pudottua järveen helmikuun alussa 1997. |  |
| 1996–1998 | United Nations Transitional Authority in Eastern Slavonia, Baranja and Western Sirmium (UNTAES) |  Kroatia | Operaatiossa Serbian vastaisella rajalla sijaitsevat Itä-Slavonia, Baranka ja Länsi-Sirmium liitettiin YK:n valvonnassa Kroatiaan serbikapinallisten vallasta. |  |
| 1996–2002 | United Nations Mission of Observers in Prevlaka (UNMOP) |  Kroatia  Jugoslavian liittotasavalta | Operaatio Prevlakan niemimaan demilitarisoimiseksi alkoi 1992. Suomesta osallistui 1996 alkaen yksi sotilastarkkailija. |  |
| 1999 | United Nations Interim Administration Mission in Kosovo (UNMIK) | Kosovo | YK:n Kosovossa toimiva siviilikriisinhallintaoperaatio, joka saa tukea KFOR-joukoilta. |  |
| 2000–2008 | United Nations Mission in Ethiopia and Eritrea (UNMEE) |  Etiopia  Eritrea | Operaation tehtävänä on valvoa Etiopian ja Eritrean raja-aluetta ja tukea miinanraivausta ja humanitääristä apua. |  |
| 2003–2015 | United Nations Mission in Liberia (UNMIL) |  Liberia | Operaation tehtävänä on Liberian rauhan palauttaminen ja YK-henkilöstön suojaaminen. |  |
| 2005 | United Nations Mission in the Republic of South Sudan (UNMISS) |  Sudan | UNMIS-operaatio perustettiin valvomaan Sudanin ja sissijärjestö SPLM/A:n rauhansopimusta. Suomelta mukana kaksi esikuntaupseeria ja yksi Afrikan unionin AMIS II -rauhanturvaoperaatiossa. |  |
| 2007-2010 | United Nations Mission in the Central African Republic and Chad (MINURCAT) |  Tšad  Keski-Afrikan tasavalta | Euforin Tšadin operaatio liitettiin YK:n johtamaan MINURCAT-operaatioon 2009. Sen tehtävänä on ehkäistä Darfurin konfliktin alueellisia vaikutuksia. Suomesta osallistuu noin 80 rauhanturvaajaa. |  |